 BBC Yoruba ba ọkàn nínú àwọn alábasiṣẹ pọ rẹ lẹnu iṣẹ ìròyìn sọrọ, tii tun se Agba oye kan nilẹ Ibadan, Lekan Alabi sàlàye pé òun mọ baba náà fún ìgbà àkọkọ ní ọdún 1964, nígbà ti òun wà ní ọmọ ọdún mẹrinla. Àwọn iròyin tì ẹ leè ní ìfẹ síí: Oloye Lekan Alabi ní àsìkò náà ni Olasope wa fún ìdánilẹkọọ nile iwe òun, sùgbọn isọrọ si, ìrìn àti ìwọsọ bàbá naa lo jẹ ki òun bẹrẹ si ni fi èrò si láti yan iṣẹ iroyin láàyo. Agbaoye Alabi fí kun pé, lẹyìn ti oun tún pari ilé iwé , ore-ofẹ tún yọ láti le jọ ṣiṣẹ papọ tí o si fún oun ni ànfani láti le kọ ẹkọ bi ènìyàn ṣe le ṣe iṣẹ ìròyìn bo ti tọ àti bi o ti yẹ. O ní iṣẹ Olasope yii jọ mọ abini nítori pe, o mọ bi a tii se àgbékalẹ ìròyìn, èyí ti kò wọpọ mọ bayìí láàrin àwọn akọroyin, pàápàá julọ bi awọn sọrọsọrọ kìí ṣe ni ìwé àkọsilẹ mọ, ki wọn to wọ yàrá ìgbóhùn sáfẹfẹ. Alabi ni bo tilẹ jẹ pé kìí ṣe abẹ rẹ tààrà ni oun ti ṣiṣẹ, síbẹ, ìgbé aye Olasope jẹ ǹkan ti eniyan ń tẹle, ṣe ni ti èdè ni tàbí làákàyé? o tẹramọsẹ, kìí si se ọlẹ. Eyi to ṣe pàtàkì jùlọ ni pé, Ọtunba Kunle Olasope kìí korira ẹnikẹni, kìí ṣe ìgbéraga tàbi ko ma foju pa ẹnikẹni rẹ. Bí Kunle Ọlasọpe, ìlúmọọká agbóhùnsáfẹfẹ ṣe lo ìgbésí ayé rẹ rèé Awaye ku ko si, ọrun ma kanju, gbogbo wa la n bọ. Oloogbe Kunle Ọlasọpe, tii se ọkunrin akọkọ to fi oju han lori mohunmaworan ti waye, to si ti lọ, amọ o yẹ ka ran ara wa leti nipa awọn ohun ribiribi to gbe ile aye se. Ọjọ Aiku, ọjọ Kẹfa, Osu Kẹwa, ọdun 2019 ni gbajugbaja agbohunsafẹfẹnaa, Kunle Olasope jade laye lẹni ọgọrin ọdun amọ bi onirese rẹ ko ba fin igba mọ, eyi to ti fin silẹ ko yẹ ko parun. Kunle Olasope ní ifẹ si isẹ iroyin lo jẹ ko lọ si ileesẹ agbohunsafẹfẹ BBC lati lọ gba imọ kun imọ nipa isẹ igbohunsafẹfẹ lọdun 1962. Gẹgẹ bi itan igbe aye rẹ ti sọ fun wa lori ayelujara, baba to bi baba Olasope ni iyawo mẹwa, ti iya tirẹ si jẹ iyawo keji, ti oun naa si jẹ ọmọ kẹfa ninu ọmọ mẹrindinlọgbọn. Ifẹ rẹ fun iroyin lo jẹ ko lọ si ileesẹ agbohunsafẹfẹ BBC lati lọ gba imọ kun imọ nipa isẹ igbohunsafẹfẹ lọdun 1962. Nkan to yẹ ko o mọ nipa Baba Kunle Olasope: Kìí ṣe ohun tuntun mọ pé ọkunrin akọkọ to farahan lori amohunmaworan, Kunle Olasope ti fí duniyan silẹ sùgbọn àwọn alábasisẹ pọ rẹ nigba ayé rẹ tí n jẹri si ǹkan ti wọn mọọ nipa rẹ. : Kunle Olasope: Lekan Alabi ní onírẹlẹ bíi àgbà àgbóhùnsáfẹfẹ náà sọwọn 